armvectores/hy_wikipedia_2023 huggingface dataset:
(516) Ամհերստիա

(516) Ամհերստիա (անգլ.՝ Amherstia), աստերոիդ աստերոիդների հիմնական գոտում։ Հայտնաբերվել է 1903 թվականի սեպտեմբերի 20-ին Ռայմոնդ Դուգանի կողմից Հայդելբերգում։
Միջին հեռավորությունը Արեգակից կազմում է 2,679783 ա. մ., առավելագույնը մոտենում է 1,9474 ա. մ. հեռավորության վրա և հեռանում 3,4122 ա. մ., իսկ Երկրի ուղեծրին Ամհերստիա աստերոիդը նվազագույնը մոտենում է 0,9893 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1602,31 երկրային օրվա ընթացքում, իր ուղեծրով շարժվելով միջինում 0,224675 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,96° անկյուն։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(516) Ամհերստիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
997

997 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 997 թվականն է, 
X դարի 97-րդ տարին։


== Դեպքեր ==


== Ծնունդներ ==


== Մահեր ==
Գարն

Գարն, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կալինինսկայա (Ցիմլյանսկի շրջան)

Կալինինսկայա (ռուս.՝ Калининская), ստանիցա Ռուսաստանի Ռոստովի մարզի Ցիմլյանսկի շրջանում։ Մտնում է Կալինինսկի գյուղական համայնքի կազմի մեջ։
Տուրգենևո (գյուղ, Բելոգորսկի շրջան)

Անվան այլ կիրառումների համար տե՛ս՝ ՏուրգենևոՏուրգենևո (ուկրաիներեն՝ Тургенєве, Ղրիմի թաթարերեն՝ Turgenevo), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Կոմզետ։
2001 թվականի տվյալներով Տուրգենևո գյուղում բնակվում էր 355 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8243) Դևոնբուր

(8243) Դևոնբուր (անգլ.՝ Devonburr), աստերոիդ աստերոիդների հիմնական գոտում։ Հայտնաբերվել է 1975 թվականի սեպտեմբերի 30-ին Շելտ Բասի կողմից Պալոմարում։
Միջին հեռավորությունը Արեգակից կազմում է 2,589367 ա. մ., առավելագույնը մոտենում է 2,2351 ա. մ. հեռավորության վրա և հեռանում 2,9436 ա. մ.։ Արեգակի շուրջ մեկ ամբողջական պտույտ է կատարում 1521,91 երկրային օրվա ընթացքում, իր ուղեծրով շարժվելով միջինում 0,236545 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8243) Դևոնբուր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սֆինքս (այլ կիրառումներ)

Սֆինքս հասկացությունը կարող է վերաբերել.

Սֆինքս - կնոջ գլխով, առյուծի մարմնով ու թաթերով, արծվի թևերով, ցլի պոչով դիցաբականական արարած
Մեծ Սֆինքս - Քեոփսի բուրգի հարևանությամբ գտնվող սֆինքսի ամենահայտնի քանդակ
Սֆինքս - քարե քանդակ, երկրաբանական բնության հուշարձան Հայաստանի Հանրապետությունում, որը գտնվում է Վայոց ձորի մարզի Ագարակաձոր գյուղում՝ Գրավ գետի կիրճումԿենսաբանության ոլորտում՝

Սֆինքսներ - թիթեռների ցեղ
Սֆինքս - կատվի տեսակԱստղագիտության ոլորտում՝ 

Սֆինքս - աստերոիդ աստերոիդների հիմնական գոտում
Սեն Բոզելի

Սեն Բոզելի (ֆր.՝ Saint-Beauzély), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 520 մարդ, բնակչության խտությունը` 16.94 մարդ/կմ²։ Բնակավայրը զբաղեցնում է 30.69 կմ² տարածք։


== Աշխարհագրություն ==
Գտնվում է Փարիզ քաղաքից 530 կմ հարավ, Թուլուզ քաղաքից` 140 կմ հյուսիս-արևելք, Ռոդեզ քաղաքից` 37 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 328 աշխատունակ (15-64 տարեկան)  բնակիչ, որոնցից ակտիվ էին 234-ը, իսկ ոչ ակտիվները` 94։ Ակտիվության ցուցանիշը կազմում է 71,3 %։ 234 աշխատունակ մարդկանցից աշխատել է 211 անձ (120 տղամարդ և 91 կին)։ Գործազուրկ են եղել 23 անձ (12 տղամարդ և 11 կին)։ 94 անաշխատունակներից 26-ը եղել են աշակերտներ կամ ուսանողներ, 38-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ջըմզարիկ

Ջըմզարիկ, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գորելովսկի գյուղական խորհուրդ (Գլուխովսկի շրջան)

Գորելովսկի գյուղական խորհուրդ  (ուկրաիներեն՝ Горілівська сільська рада), Ուկրաինայի Սումիի մարզի Գլուխովսկի շրջանում։
2001 թվականի տվյալներով Գորելովսկի գյուղական խորհրդում բնակվում էր 413 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սուլա (գյուղ, Սումիի շրջան)

Անվան այլ կիրառումների համար տե՛ս՝ Սուլա (այլ կիրառումներ)Սուլա (ուկրաիներեն՝ Сула), գյուղ Ուկրաինայի Սումիի մարզի Սումիի շրջանում։ Հիմնադրվել է 20-րդ դարում։
2001 թվականի տվյալներով Սուլա գյուղում բնակվում էր 459 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(125) Լիբերատրիքս

(125) Լիբերատրիքս (անգլ.՝ Liberatrix), աստերոիդ աստերոիդների հիմնական գոտում։ Հայտնաբերվել է 1872 թվականի սեպտեմբերի 11-ին Պրոսպեր Անրիի կողմից Փարիզում։
Միջին հեռավորությունը Արեգակից կազմում է 2,743334 ա. մ., առավելագույնը մոտենում է 2,5235 ա. մ. հեռավորության վրա և հեռանում 2,9631 ա. մ., իսկ Երկրի ուղեծրին Լիբերատրիքս աստերոիդը նվազագույնը մոտենում է 1,5127 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1659,65 երկրային օրվա ընթացքում, իր ուղեծրով շարժվելով միջինում 0,216913 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,66° անկյուն։
Լիբերատրիքս աստերոիդը գլխավորում է Լիբերատրիքսի աստերոիդների ընտանիքը, որը տեղաբաշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Լիբերատրիքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բորնի վերջնագիրը

«Բորնի վերջնագիրը» (անգլ.՝ «The Bourne Ultimatum»), Փոլ Գրինգրասի լրտեսական թրիլլերը, որը նկարահանվել է Ռոբերտ Լադլեմի համանուն գրքի հիման վրա։ Հանդիսանում է «Բորնի նույնականացումը» և «Բորնի գերակշռությունը» ֆիլմերի շարունակությունը, Ջեյսոն Բորնի մասին ֆիլմերից երրորդն է, ԿՎՀ նախկին աշխատակցի պատմությունը, որը հիշողությունը կորցրած պրոֆեսիոնալ մարդասպան է։ 2008 թվականի «Օսկար» մրցանակի դափնեկիր է «Լավագույն մոնտաժ», «Լավագույն հնչունավորում» և «Լավագույն ձայնային մոնտաժ» անվանակարգերում։ 2016 թվականին թողարկվել է ֆիլմի շարունակությունը՝ «Ջեյսոն Բորն»։


== Դերակատարներ ==


== Առաջադրումներ և մրցանակներ ==


=== Մրցանակներ ===
«Օսկար» մրցանակ
2008՝ «Լավագույն հնչունավորում»
2008՝ «Լավագույն մոնտաժ»
2008՝ «Լավագույն ձայնային մոնտաժ»
BAFTA մրցանակ
2008՝ «Լավագույն հնչունավորում»
2008՝ «Լավագույն մոնտաժ»
ԱՄՆ կինոդերասանների գիլդիայի մրցանակ
2008՝ «Լավագույն դերասանական խումբ»


=== Առաջադրումներ ===
«MTV Movie Awards» մրցանակ
2008՝ «Լավագույն դերասան» (Մեթ Դեյմոն)
2008՝ «Լավագույն մենամարտ»
BAFTA մրցանակ
2008՝ «Լավագույն ռեժիսոր»
2008՝ «Լավագույն օպերատորական աշխատանք»
2008՝ «Լավագույն վիզուալ էֆեկտներ»
2008՝ «Լավագույն բրիտանական ֆիլմ»
«Mtv Ռուսաստան կինոմրցանակ»
2008՝ «Լավագույն արտասահմանյան ֆիլմ»


== Ծանոթագրություններ ==


== Արտաքին հղումներ ==
The Bourne Ultimatum(անգլ.) ֆիլմը Internet Movie Database կայքում
«The Bourne Ultimatum»(անգլ.) ֆիլմը Box Office Mojo  կայքում
Պաշտոնական կայք Archived 2010-06-20 at the Wayback Machine.
Աոմորի (պրեֆեկտուրա)

Աոմորի (ճապ.՝ 青森県), պրեֆեկտուրա Ճապոնիայում, որը գտնվում է Տոհոկու տարածաշրջանում Հոնսյու կղզի հյուսիսին։ Վարչական կենտրոնը Աոմորի քաղաքն է։


== Ծանոթագրություններ ==
Նիգմատուլինո

Նիգմատուլինո (ռուս.՝ Нигматуллино, բաշկիրերեն՝ Ниғмәтулла), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 593 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուխվաժ (Պինգիշայի վտակ)

Անվան այլ կիրառումների համար տե՛ս՝ Ուխվաժ (այլ կիրառումներ)Ուխվաժ (ռուս.՝ Ուխվաժ), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Լոպտյուգա գետի ձախ ափին՝ 58 կմ հեռավորության վրա։ Գետի երկարությունը 77 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000033300
Հիդրոլոգիական ուսումնասիրությունների կոդը - 103003330
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կազալպուստերլենգո

Կազալպուստերլենգո  (իտալերեն՝ Casalpusterlengo), կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է 14 626 մարդ (2008 թվականի տվյալներով)։ խտությունը կազմում է 556 մարդ/կմ²։ Տարածքը գրավում է 25 կմ²։ Էլեկտրոնային փոստ՝ 26841: հեռախոսային կոդ՝ 0377։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Գեռիկ

Գեռիկ, գյուղ Արևմտյան Հայաստանում, Բիթլիսի վիլայեթի Շատախի գավառակում կամ թաղ Սասունի Գելիեգուզան գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լատվիայի գեղարվեստի ազգային թանգարան

Լատվիայի գեղարվեստի ազգային թանգարան (լատիշ․՝ Latvijas Nacionālais mākslas muzejs), Ռիգայի ամենահին թանգարաններից մեկն է՝ հիմնադրված 1869 թվականին։


== Պատմություն ==
Թանգարանում է գտնվում Լատվիայի ազգային գեղարվեստի ամենահարուստ հավաքածուն՝ գեղարվեստը ներկայացնող 52 000 աշխատանք, որոնք ներկայացնում են պրոֆեսիոնալ արվեստի զարգացումը Բալթյան տարածաշրջանում և Լատվիայում սկսած 18-րդ դարից մինչև այսօր։ Այստեղ ներկայացված են նաև 16-րդ դարից մինչև 20-րդ դարերի ռուսական արվեստի նմուշներ։
Թանգարանը տեղակայված է Ռիգայում գտնվող երկու պատմական շենքերում։ Կրիշյանիս Վալդեմարի 10 ա հասցեում գտնվող շենքի ճարտարապետը գերմանացի Վիլհելմ Նեոմանն է, կառուցել է 1905 թվականին։ Սա պողոտայի ամենատպավորիչ պատմական շենքերից մեկն է։ Այն Բալթյան երկրներում թանգարանային նպատակով կառուցված առաջին շենքն է։
Թանգարանը վերանորոգվել և վերաբացվել է 2015 թվականին։


== Պատկերասրահ ==

		


== Ծանոթագրություններ ==


== Արտաքին հղումներ ==
Թանգարանի պաշտոնական կայքը Archived 2010-07-30 at the Wayback Machine.
Հույն-ֆիննական հարաբերություններ

Հույն-ֆիննական հարաբերություններ (հուն․՝ Σχέσεις Ελλάδας-Φινλανδίας), երկկողմ դիվանագիտական հարաբերություններ Հունաստանի և Ֆինլանդիայի միջև։
Երկու երկրներն էլ Եվրոպական միության լիիրավ անդամներ են։


== Պատմություն ==
1918 թվականի հունվարի 5-ին Հունաստանը դարձավ չորրորդ երկիրը (Ռուսաստանից, Ֆրանսիայից և Շվեդիայից հետո), որը ճանաչեց Ֆինլանդիայի անկախությունը։
1920 թվականին երկու երկրների ղեկավարությունը հաստատել է լիարժեք դիվանագիտական հարաբերություններ։
1977 թվականի փետրվարի 1-ին Ֆինլանդիան բացեց Աթենքում իր դեսպանատան շենքը (մինչ այդ դիվանագիտական հարաբերություններն իրականացվում էին Բուխարեստում, Հռոմում և Բելգրադում հավատարմագրված դեսպանների միջոցով)։ Բացի այդ, Ֆինլանդիան ունի մի շարք պատվավոր հյուպատոսություններ՝ Կոսում, Պատրախում, Պիրեայում, Ռոդոսում, Սալոնիկում, Հերակլիոնում եւ Կորֆուում։ Ֆինլանդիան Հունաստանում ներկայացրել է դեսպան Յուխա Պույուկեն (2018 թվականից)։
Հունաստանը ունի իր դեսպանատունը Հելսինկիում, ինչպես նաև մի շարք պատվավոր հյուպատոսություններ Տուրկում, Կուոպիոյում, Օուլուում և Ռովանիեմիում։
Ֆինլանդիայում բնակվող հույների թիվը կազմում է 1681 մարդ, իսկ Հունաստանում ֆինների թիվը գնահատվում է 1600 մարդ։


== Տնտեսական համագործակցություն ==
2010 թվականին պարտքային խորը խնդիրներով պայքարած Հունաստանը (պարտքը կազմում էր 340 մլրդ եվրո) 2009 թվականին ստացել է 110 մլրդ եվրոյի օժանդակ փաթեթ, սակայն դա բավարար չէ։ 2011 թվականի հուլիսին եվրոգոտու պետությունները պայմանավորվել են Հունաստանին 130 մլրդ եվրո նոր վարկային փաթեթ տրամադրելու մասին։ Եվրոգոտու և Արժույթի միջազգային հիմնադրամի մասնաբաժինը փաթեթում կազմել է 109 մլրդ եվրո։ Ֆինլանդիան Հունաստանից վարկ ստանալու պայմանների տեսքով երաշխիքներ է պահանջել, այդ կապակցությամբ երկու երկրների ղեկավարությունը բանակցություններ է վարել այդ երաշխիքների շուրջ և 2012 թվականի փետրվարի 20-ին Բրյուսելում ֆինանսների նախարարներ Յուտա Ուրպիլայնենը և Եվանգելոս Վենիզելոսը երկկողմ պայմանավորվածություններ են ստորագրել։ Սակայն, արդեն 2015 թվականին Հունաստանի կողմից վարկային պարտավորությունների կատարումը բարդությունների է բախվել, պահանջվել է օգնության երրորդ փաթեթը, ինչի կապակցությամբ Ֆինլանդիան՝ ի դեմս Ֆինանսների նախարար Ալեքսանդր Ստուբայի, թույլ է տվել Հունաստանի ժամանակավոր դուրս գալը եվրոգոտուց։


== Ծանոթագրություններ ==
Պտղակերներ

Պտղակերներ (լատ.՝ Laspeyresiini), տերևոլորների ընտանիքի թիթեռներ, որոնց թրթուրները զարգանում են բույսերի պտուղներում։ Մանր թիթեռներ են։ 


== Արտաքին տեսք ==
Մարմինը երկարավուն է, թևերի բացվածքը՝ 8- 20 մմ։ Առջևի թևերը մուգ մոխրագույն են, սովորաբար՝ խայտաբղետ, հետևինները՝ ավելի բաց, միագույն, եզրերը՝ ծոպավոր։ Պտղակերների ընդհանուր գունավորումը պաշտպանողական տիպի է։ Թրթուրները կարմրավարդագույնից սպիտակ են, մուգ գլխով։ Հարսնյակավորվում են սնման վայրերում կամ հողում։ Տարածված են ամենուր։ Անտառի պտղատու և այլ գյուղաւոնտ. մշակաբույսերի վնասատուներ են։ Հայաստանում հայտնի է 4 տեսակ, առավել վտանգավոր են խնձորենու, տանձենու, սալորենու և արևելյան Պտղակերներ, որոնք հանդիպում են պտղաբուծ. բոլոր շրջաններում։ Անտառին վնասում են տխլենու, հաճարենու, կաղնու Պտղակերներ։ Գյուղատնտեսությանը մեծ վնաս են հասցնում ոլոռի Պտղակերներ։
Խըդըր Նաբի (տոն)

Խըդըր Նաբի (Խըդըր Էյլազի), եզդիական տոն, որը նվիրված է երազանքներ իրականացնող և սիրո բարեխոս, եզդիների սուրբ Խըդըր Նաբիին։ Տոնը նշվում է յուրաքանչյուր տարվա փետրվարի 13-ի հաջորդող ուրբաթ օրը։ Տոնը համարժեք է Հայ Առաքելական Սուրբ Եկեղեցու կողմից նշվող Սուրբ Սարգիս տոնին։


== Խըդըր Նաբի ==
Խըդըր Նաբին կամ այլ անվանմամբ Խըդըր Էյլազը, համարվում է իղձ ու երազանք, նպատակներ իրականացնող, մուրազատու հրեշտակ։ Եզդիական պանթեոնում սուրբն ունի հրեական ծագում։ Ըստ ժողովրդական ավանդությունների՝ Սուրբ Խըդըր Նաբին իր հզորությամբ տիրապետել է տարբեր երևույթների վրա ազդելու կարողության։


== Սովորույթներ և ավանդույթներ ==
Յուրաքանչյուր տարվա փետրվարի 13-ի հաջորդ երկուշաբթի օրը եզդիները մատաղ են անում, իսկ նոր մահացածների ընտանիքում ծոմ են պահում (բարվա Ռադըվըն)։ Երեքշաբթի, չորեքշաբթի և հինգշաբթի օրերին ծոմ են պահում բոլորը (ռադըվնը պաշիվե)։ Հինգշաբթի գիշերը չամուսնացած աղջիկներն ու տղաներն աղի բլիթ են ուտում, որ երազում տեսնեն իրենց ընտրյալին` ապագա ամուսնուն կամ կնոջը, պատի վրա ալյուրի մեջ թաթախված մատով նշան են անում։
Տոնի օրը՝ ուրբաթ առավոտյան, եզդիները հոգևորակաների հետ գնում են գերեզմանոցներ, աղոթքներ են անում, որից հետո այցելում են մեկը մյուսի տները, շնորհավորում են միմյանց տոնը։
Խըդըր Նաբիի օրը եզդի երիտասարդներն աղոթում են և խնդրում Խդր Նաբիին, որ իրենց իղձերն ու ցանկությունները հասցնի Աստծուն։


== Ծանոթագրություններ ==


== Արտաքին հղումներ ==
ԵԶԴԻՆԵՐԸ ԵՎ ՆՐԱՆՑ ԿՐՈՆԸ, 2015 Archived 2019-07-28 at the Wayback Machine.
Սոկոլովսկոե (գյուղ, Կրիվոգրադի շրջան)

Անվան այլ կիրառումների համար տե՛ս՝ Սոկոլովսկոե (այլ կիրառումներ)Սոկոլովսկոե (ուկրաիներեն՝ Соколівське), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Սոկոլովսկոե գյուղում բնակվում էր 2 490 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերգեյ Լեբեդև (քիմիկոս)

Սերգեյ Վասիլևիչ Լեբեդև (ռուս.՝ Сергей Васильевич Лебедев, հուլիսի 13 (25), 1874, Լյուբլին, Լյուբլինի գավառ, Լուբլինի նահանգ, Warsaw general-governorate, Ռուսական կայսրություն - մայիսի 2, 1934(1934-05-02), Լենինգրադ, ՌԽՖՍՀ, ԽՍՀՄ), Պետերբուրգի ռազմաբժշկական ակադեմիայի պրոֆեսոր, ակադեմիկոս։
Հայտնի է ոչ սահմանային ածխաջրածինների պոլիմերման հիդրման վերաբերյալ իր դասական աշխատություններով։ Մշակել է էթանոլից մեկ փուլով բութադիեն -1.3-ի ու դրա պոլիմերացումից կաուչուկի ստացման եղանակներ։ Ս․ Լեբեդևի ղեկավարությամբ կառուցվել է սինթետիկ կաուչուկի ստացման առաջին գործարանը Խորհրդային Միությունում։


== Ծանոթագրություններ ==
Կոուրա (Արդենների գավառ)

Կոուրա (ֆր.՝ Cauroy), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 191 մարդ, բնակչության խտությունը` 10.94 մարդ/կմ²։ Բնակավայրը զբաղեցնում է 17.46 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևելք, Շալոն ան Շամպայն քաղաքից 45 կմ հյուսիս, Շառլվիլ Մեզիեր քաղաքից 55 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 114 աշխատունակ (15-64 տարեկան) բնակիչ, որոնցից ակտիվ էին 84-ը, իսկ ոչ ակտիվները` 30։ Ակտիվության ցուցանիշը կազմում է 73,7 %։ 84 աշխատունակ մարդկանցից աշխատել է 76 անձ (38 տղամարդ և 38 կին)։ Գործազուրկ են եղել 8 անձ (5 տղամարդ և 3 կին)։ 30 անաշխատունակներից 11-ը եղել են աշակերտներ կամ ուսանողներ, 11-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Չոբալաուրի

Չոբալաուրի (վրաց.՝ ჩობალაური), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Կասպից հեռու է 24 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 148 մարդ։


== Ծանոթագրություններ ==
An Me Thimasai

An Me Thimasai, (հունարեն՝ Αν Με Θυμάσαι, «Եթե դու հիշում ես ինձ»), Եվրատեսիլ 2013 երգի մրցույթում Կիպրոսը ներկայացրած կիպրացի երգչուհի Դեսպինա Օլիմպիուի երգը, որի խոսքերի հեղինակը Զենոն Զինդիլիսն է, իսկ երաժշտության հեղինակը Անդրեաս Գիորգալիսը։
Դեսպինան երգի տեսահոլովակը սկսել է նկարահանել 2013 թվականի մարտի սկզբներին. Vodafone-ը նկարահանումների պահերը պատկերող մի քանի լուսանկար է տարածել Facebook-ում։ Մարտի 12-ին պատրաստի տեսահոլովակը տարածել է cytamobile-ը, դրանից երեք օր անց՝  eurovision-ը։
Երգը մրցույթի կիսաեզրափակիչ փուլում զբաղեցրել է 15-րդ հորիզոնականը 11 միավորով։


== Ծանոթագրություններ ==


== Արտաքին հղումներ ==
Օլիմպիա Դեսպինուի պրոֆիլը Եվրատեսիլի պաշտոնական կայքէջում
տեսահոլովակը Եվրատեսիլի պաշտոնական կայքէջում ՅուԹյուբում
Տեղեկատվություն երգչուհու և երգի մասին
Ուդարնիկ (գյուղ, Սևերնի շրջան)

Ուդարնիկ (ռուս.՝ Ударник), գյուղ Ռուսաստանի Նովոսիբիրսկի մարզի Սևերնի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գոլանի բարձունքներ

Գոլանի բարձունք (եբրայերեն՝ רָמַת הַגוֹלָן‎՝ ռամատ հագոլան, արաբ․՝ هضبة الجولان‎‎՝ հադաբաթ ալ-ջուլան), Սիրիական տարածք Մերձավոր Արևելքում, որը ՄԱԿ-ը համարում է Իսրայելի կողմից բռնագրավված։ Մինչև 1967 թվականը Սիրիայի Արաբական Հանրապետության 14 մարզերից մեկի՝ Ալ-Կունեյտրայի մարզի մասն էր։ Այն գրեթե ամբողջությամբ զբաղեցնում է այս մարզի տարածքը։
1967 թվականին Վեցօրյա պատերազմի ժամանակ անցել է Իսրայելի վերահսկողության տակ։ 1973 թվականին Ահեղ Դատաստանի օրվա պատերազմում նրա մի մասը հետ է վերցվել Սիրիայի կողմից, մյուս մասում հաստատվել է ՄԱԿ-ի խաղաղապահ զորքերի վերահսկողությունը։ 1981 թվականին Իսրայելը դարձյալ անեքսիայի է ենթարկել բարձունքը, սակայն անեքսիան չի ճանաչել համաշխարհային ոչ մի միավորում։ Ե՛վ Իսրայելը, և՛ Սիրիան Գոլանի բարձունքը համարում են իրենց տարածքի մի մասը։ 2019 թվականի մարտի 25-ին ԱՄՆ նախագահ Դոնալդ Թրամփը ստորագրեց մի հրամանագիր, որով Միացյալ Նահանգները միակողմանիորեն ճանաչում է Գոլանի բարձունքը որպես Իսրայէլի պետության անքակտելի մաս։


== Պատկերասրահ ==

		
		
		
		
		


== Տես նաև ==
Սիրիայի վարչական բաժանում
Իսրայելի վարչական բաժանում


== Աղբյուրներ ==
Golan Heights-Background, Իսրայելի արտաքին գործերի նախարարության պաշտոնական կայք
 Голан՝ հոդվածը Հրեական էլեկտրոնային հանրագիտարանում
Սպուտնիկ (լրատվական գործակալություն)

Սպուտնիկ (նախկինում՝ Ռուսաստանի ձայնը), Ռուսաստանի կառավարության կողմից հիմնադրված և Russia Today լրատվական գործակալության կողմից վերահսկվող, ռուսական քարոզչության մաս հանդիսացող լրատվական գործակալություն, լրատվական համացանցային կայքեր և ռադիոհեռարձակման ծառայություն։ Գործակալության կենտրոնական գրասենյակը գտնվում է Մոսկվայում, ունի նաև տարածաշրջանային խմբագրություններ Վաշինգտոնում, Կահիրեում, Պեկինում, Լոնդոնում և Էդինբուրգում։ Սպուտնիկի վաշինգտոնյան գրասենյակի գլխավոր խմբագիրն է Պյոտր Մարտինչևը, բյուրոի ղեկավար՝ Միխայիլ Սաֆրոնովը։ Սպուտնիկը կենտրոնացած է գլոբալ քաղաքականության և տնտեսության վրա, ուղղված լինելով ոչ ռուսական լսարանին։ Սպուտնիկ գործակալությունը մեղադրվում է կանխակալության, ապատեղեկատվության տարածման և ռուսական քարոզչության մաս լինելու մեջ։
Այժմ Սպուտնիկը կառավարում է ավելի քան 30 լեզուներով (այդ թվում՝ անգլերեն, իսպաներեն, լեհերեն, հայերեն, սերբերեն և այլն) տեղեկատվություն տարածող լրատվական կայքեր։ Այդ կայքերում օրական տեղադրվում է նաև եթերային հեռարձակման ավելի քան 800 ժամ, ինչպես նաև Սպուտնիկի լրատվական գործակալությունը զբաղվում է տեղեկատվության 24-ժամյա տարածմամբ։ Իր տեղեկատվական բովանդակության հետ միասին Սպուտնիկը նաև մատուցում է լուսանկարչական ռեպիրտաժներ, ուղիղ հեռարձակումներ, ինֆոգրաֆիկաներ և հասարակական կարծիքի հարցումներ։
«Սպուտնիկ-Նորություններ» գործակալությունը հանդիսանում է ՌԻԱ Նովոստիի 2013 թվականին լուծարված միջազգային բաժանմունքի հաջորդացուն։ Այն ժամանակ, երբ ՌԻԱ Նովոստիի արտադրանքը ավելի շատ տարածվում է Մոսկվայում կենտրոնացված բազայից, Սպուտնիկի բովանդակությունը ձևավորվում է անմիջապես տեղական՝ միջազգային բյուրոներում։


== Ծանոթագրություններ ==


== Արտաքին հղումներ ==
sputniknews.com, the official website of "Sputnik" news agency


=== Links for Radio Sputnik's Washington DC station (W288BS-FM 105.5 MHz) ===
Կաղապար:FMQ
Կաղապար:FXLԿաղապար:World Radio Network
Կաղապար:Washington Radio
Ռամսթալ

Ռամսթալ  (գերմ.՝ Ramsthal), կոմունա Գերմանիայի Բավարիա երկրամասում։
Ենթարկվում է Նիժնայա Ֆռանկոնիա վարչական շրջանին։ Գտնվում է Բադ Կիսինգենի շրջանի կազմում։ Բնակչությունը կազմում է 1163 մարդ (ըստ 2010 թվականի դեկտեմբերի 31-ի). Տարածքը կազմում է 10,24 կմ²։ Պաշտոնական կոդ՝ 09 6 72 142։


== Ծանոթագրություններ ==


== Արտաքին հղումներ ==
պաշտոնական կայք
Ռաֆայել Սաֆարյան

Ռաֆայել Ալբերտի Սաֆարյան (հունվարի 30, 1986(1986-01-30), Երևան, Հայկական ԽՍՀ, ԽՍՀՄ), հայ ֆուտբոլիստ, «Արարատ» ֆուտբոլային ակումբի պաշտպան։


== Ակումբային գործունեություն ==
Ռաֆայել Սաֆարյանը «Փյունիկի» սան է։ Երևանյան ակումբի կազմում սկսել է հանդես գալ պատանեկան թիմի հետ։ Խաղաշրջանն արդյունավետ անցկացնելուց հետո, տեղափոխվեց երիտասարդական թիմ։ Դրա կազմում նա անցկացրեց մեկ ու կես խաղաշրջան, որից հետո տեղափոխվեց հիմնական կազմ։ Այստեղ 2005-2007 թվականների ընթացքում անցկացրեց 22 հանդիպում։ «Փյունիկի» կազմում Սաֆարյանը վաստակեց 3 չեմպիոնական տիտղոս և դարձավ Հայաստանի Սուպերգավաթի կրկնակի չեմպիոն։ 2007 թվականի խաղաշրջանը Սաֆարյանը ավարտեց Կապանի «Գանձասարի» կազմում։ Այստեղ նա հազվադեպ է խաղացել հիմնական կազմում, ինչը, բնականաբար, նրան չի ուրախացրել։
2008 թվականին տեղի ունեցավ Սաֆարյանի տեղափոխությունը «Միկա», որի կազմում ամբողջ խաղաշրջանի ընթացքում անցկացրեց ընդամենը 4 հանդիպում։ Դրանից հետո նա հայտնվեց «Արարատում»։ 2009 թվականի մրցաշրջանում «Արարատը» զբաղեցրեց վերջին տեղը և բաց թողեց Առաջին առաջնությունը։ Սաֆարյանը լքեց ակումբը և որոշ ժամանակ անց տեղափոխվեց Ռուսաստան, սակայն ոչ մի ակումբի կազմում հանդես չեկավ։ 2010 թվականի ավարտին «Արարատի» գլխավոր մարզիչ Տիգրան Եսայանը Սաֆարյանին հրավիրեց ակումբ դիտումների, որից հետո կնքվեց պայմանագիր։ Սաֆարյանը միանգամից ընդգրկվեց այն թիմում, որը լքել էր 1 տարի առաջ։ Ավելին, նա դարձավ գլխավոր խաղացող՝ 2011 թվականի մրցաշրջանի 28 հանդիպումներից խաղալով 24-ում։
2012 թվականի փետրվարի սկզբին «Արարատը», ընդառաջ գնալով Սաֆարյանին, նրան բաց թողեց Լեհաստան՝ երկրորդ լիգայի «Կալիսիա»-ի երկրորդ խաղաշրջանի թիմի դիտումներին մասնակցելու համար։ Ավելի ուշ պայմանագիր կնքվեց, և մարտի 17-ին Սաֆարյանն իր դեբյուտային խաղն անցկացրեց թիմի կազմում՝ առաջին իսկ խաղում ստանալով դեղին քարտ։
Պայմանագրի ժամկետի ավարտից հետո Սաֆարյանը վերադարձավ Հայաստան, որտեղ նորից պայմանագիր կնքեց Երևանի «Արարատի» հետ։


== Նվաճումներ ==
«Փյունիկ»Հայաստանի չեմպիոն․ 2005, 2006, 2007
Հայաստանի ֆուտբոլի գավաթի ֆինալիստ․ 2006
Հայաստանի ֆուտբոլի Սուպերգավաթի հաղթող․ 2005, 2007


== Ծանոթագրություններ ==


== Աղբյուրներ ==
Սաֆարյանի Էջը ՀՖՖ-ի պաշտոնական կայքում (ռուս.)
Էջը footballdatabase.eu կայքում (անգլ.)
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Լա Վալե (այլ կիրառումներ)

Լա Վալե, կարող է վերաբերել՝

Լա Վալե - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Լա Վալե - քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում
Իվան Կոստով

Իվան Կոստով (բուլղար․՝ Костов Иван Николов, դեկտեմբերի 24 1913 (հունվարի 6 1914), Պլովդիվ, Բուլղարիա - մարտի 31, 2004(2004-03-31), Սոֆիա, Բուլղարիա), միներալոգիայի և պետրոգրաֆիայի բնագավառի բուլղարացի գիտնական, Բուլղարիայի գիտությունների ակադեմիայի ակադեմիկոս (1966, թղթակից անդամ՝ 1961):


== Կենսագրություն ==
Իվան Կոստովը ծնվել է 1913 թվականին Պլովդիվում։ 1936 թվականին ավարտել է Սոֆիայի համալսարանը և նույն թվականից աշխատանքի է անցել համալսարանում, 1953 թվականից՝ պրոֆեսոր և միներալոգիայի և բյուրեղագիտության ամբիոնի վարիչ։ 1977 թվականից նախագահել է Երկրաբանության ազգային կոմիտեում, 1978 թվականից՝ Բուլղարիայի գիտությունների ակադեմիայի Երկրաբանության ինստիտուտի տնօրեն, 1982-1986 թվականներին՝ Միներալոգիայի միջազգային ընկերության նախագահ, Հանքավայրերի միջազգային ընկերակցության անդամ։
Ըստ երկրաքիմիական և բյուրեղագիտական հատկությունների՝ Իվան Կոստովը մշակել է հանքանյութերի նոր դասակարգում։ Նա բացահայտել է բոնչևիտ նոր միներալը և Բուլղարիայի համար նոր միներալներ՝ պլյումբիոգումիտ, պսևդոմալահիտ, մեզոլիտ։ Չեպելարե քաղաքում բացահայտել է ցիանիտի (Kyanite) հանքավայր։ Ուսումնասիրել է Բուլղարիայում ցեոլիթների քիմիական հատկություններն ու ծագումը։ Առաջարկել է հաբիտուսային փոփոխությունների օգտագործման գենետիկ ցուցանիշի միասնական մեթոդը։


== Անդամակցություն, կոչումներ ==
Միներալոգիայի միջազգային ընկերության նախագահ (1982–1986)
Լոնդոնի երկրաբանական ընկերության պատվավոր անդամ
Մեծ Բրիտանիայի և Իռլանդիայի Միներալոգիայի ընկերակցության պատվավոր անդամ
Լեոպոլդինայի գիտությունների գերմանական ակադեմիայի պատվավոր անդամ
Ռուսաստանի Միներալոգիայի ընկերակցության արտասահմանյան պատվավոր անդամ
ԽՍՀՄ գիտությունների ակադեմիայի արտասահմանյան անդամ
Բուլղարիայի Միներալոգիայի ընկերակցության հիմնադիր և պատվավոր նախագահ
Բուլղարիայի գիտությունների ակադեմիայի պատվավոր դոկտոր (Honoris Causa)
Պլովդիվի պատվավոր քաղաքացի


== Հիշատակ ==
Բուլղարիայի գիտությունների ակադեմիայի Միներալոգիայի և բյուրեղագիտության ինստիտուտն անվանվել է Կոստովի պատվին
Կոստովիտ միներալն անվանվել է Կոստովի պատվին
Ամոնիտների կարգի մեզոզոյան վերջին փուլն անվանվել է Կոստովի պատվին


== Ծանոթագրություններ ==


== Արտաքին հղումներ ==
Божидар Маврудчиев, Страници от календара на българската геология (1828-2005), Българско геологическо дружество, София: 2005.
Божидар Маврудчиев (2008): Спомени за известни български минералози, Списание на Българското геологическо дружество, год. 69, кн. 1-3, 107-117., Справка от 17 април 2012.
Елена Нейкова, Анка Русинова (2008): Съхраненото наследство на акад.  Иван Костов в Музея по минералогия, петрология и полезни изкопаеми в Софийския университет "Свети Климент Охридски", Списание на Българското геологическо дружество, год. 69, кн. 1-3, 101-105., Справка от 17 април 2012.


== Աղբյուրներ ==
Иван Борисов, Бележити български геолози, Народна просвета, София: 1981, стр. 87-93.
Ivan K. Bonev (2004): In Memoriam Academician Ivan Kostov (1913-2004) Mineral. Mag., 68, No.4, 709-711
1222

1222 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1222 թվականն է, 
XIII դարի 22-րդ տարին։


== Դեպքեր ==


== Ծնունդներ ==


== Մահեր ==
Սինակեռնեխ

Սինակեռնեխ (Turdus pilaris), կեռնեխների ընտանիքի պատկանող թռչուն։


== Նկարագրությունը ==
Սինակեռնեխը խոշոր կեռնեխ է։ Մեջքը և թևերը ձիթապտղագույն են, կրծքի ստորին մասը և որովայնը՝ սպիտակ, կաթիլանման սև պտերով, թևերի թափահարող փետուրները մոխրասև են, կզակը, կոկորդը, կտնառքը և կուրծքը շիկադեղնավուն՝ մուգ բծիկներով, պոչը մոխրասև է։


== Կենսակերպը ==
Մյուս կեռնեխներից տարբերվում է նրանով, որ հիմնականում ապրում են թվով 30-40 զույգի հասնող խմբերով։
ՀՀ-ում ձմեռող թռչուն է։ Աշնանը վերադառնում է հոկտեմբեր-նոյեմբեր ամիսներին, գարնանը չվում է մարտ-ապրիլին։ Բնադրման վայրերից չվում է մեծ խմբերով։ Մեծ քանակությամբ տարածված է Երևանի անտառային գոտում, պուրակներում և ծայրամասային այգիներում, Արարատյան հարթավայրում, Վայքի մարզում։


== Սննդառություն ==
Սնվում է բացարձակապես չորացած հատապտուղներով, սերմերով։


== Տարածվածություն ==
Տարածված է Եվրասիայում։


== Աղբյուրներ ==
Ռայս շրջան (այլ կիրառումներ)

Ռայս շրջան, կարող է վերաբերել՝

Ռայս շրջան - ԱՄՆ Կանզաս նահանգի 105 վարչական միավորներից մեկը
Ռայս շրջան - ԱՄՆ Մինեսոտա նահանգի 87 վարչական միավորներից մեկը
Ալիխանլը

Ալիխանլը (ադրբ. Alıxanlı), գյուղ Ադրբեջանի Հանրապետության Ֆիզուլիի շրջանում։ Գտնվում է Արաքսի ձախակողմյան վտակ Քենդալան գետի ափին։
1907 թ.-ին ուներ 663 բնակիչ՝ հիմնականում ադրբեջանցիներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մյաոներ

Մյաոներ, ժողովուրդ։ Ապրում են հիմնականում Հարավային Չինաստանում, մասամբ՝ Հարավ-Արևելյան Ասիայի երկրներում (Վիետնամ, Լաոս, Թաիլանդ, Բիրմա)։ Ընդհանուր թիվը՝ մոտ 11-12 միլիոն։ Խոսում են մյաո-յաո խմբի լեզվով։ Կրոնը շամանականությունն է։ Զբաղվում են հիմնականում հողագործությամբ, բուծում լծկան անասուններ (գոմեշներ)։ Հայտնի են իրենց երգերով ու պարերով, ոսկերչական արվեստով և ասեղնագործությամբ։
Կիպրոս փայլուն

Կիպրոս փայլուն (լատ.՝ Ligustrum lucidum), ձիթազգիների ընտանիքի, կիպրոս ցեղի բույս։


== Նկարագրություն ==
Մշտադալար ծառ է՝ մինչև 10 մետր բարձրությամբ, որը հաճախ թփանման տեսք է ունենում։ Բնի և բազմամյա ճյուղերի կեղևը մուգ մոխրագույն է, սպիտակ, կետանման ոսպնյակներով։ Ընձյուղները մերկ են, դեղնամոխրավուն։ Տերևները ձվաձև են, երկարավուն ձվաձև, էլիպսաձև, դրանց անցողիկ բոլոր ձևերով, 8-17 սմ երկարությամբ և 4-7 սմ լայնությամբ, գագաթում աստիճանաբար սրված կամ միանգամից սրված, կլոլուն, մուգ կանաչ, Ներքևի կողմից' կապտավունից մինչև դեղնականաչավուն, դեպի ցած ոլորված եզրերով, 6-8 զույգ կողմնային ջղերով։
Տերևակոթունը ունի 1-2 սմ երկարություն, հարթ է, փոքր-ինչ փողրակավոր։ Ծաղկաբույլերը լայն բրգաձև են, 12-20 սմ երկարությամբ, մերկ, անկյունավոր առանցքով։ Ծաղիկները համարյա նոտադիր են։
Բաժակն ունի ատամնավոր եզրեր, սպիտակ կանաչավուն է, հավասար է
առէջների և խողովակի երկարությանը։ Պսակի մասերը հավասար են կամ մի փոքր ավելի երկար են խողովակից։ Պտուղը կլորավուն է կամ ձվաձև, 0,6-0,8 սմ տրամագծով, անփայլ սև գույնի։ Ծաղկում է հուլիս-օգոստոս ամիսներին, պտղաբերում է սեպտեմբեր-հոկտեմբերին։


== Տարածվածություն ==
Տարածված է Կորեայում, միջին և հարավային Չինաստանում (Հուբեյ, Յունան,
Սիչուան), Ավստրալիայում, Նոր Զելանդիայում, Կենտրոնական Ամերիկայում, Արգենտինայում, Իսպանիայում, Իտալիայում, Ալժիրում, Հարավային Աֆրիկայում, Լեսոթոյում և Ամերիկայի Միացյալ Նահանգներում։
Ջրմասեր է, չորադիմացկուն, բավականին լուսասեր, պահանջկոտ չէ հողի նկատմամբ։
Հայաստանի պայմաններում մշակվում է միայն հյուսիսարևելյան շրջանների ցածրադիր գոտում՝ ծովի մակարդակից մինչև 1000—1200 մետր բարձրության վրա։
Իջևանում, Բագրատաշենում և Նոյեմբերյանում առատորեն ծաղկում և պտղաբերում է։ Օգտագործվում է կանաչապատման բնագավառում որպես մշտադալար, բարձր դեկորատիվ և դիմացկուն տեսակ։


== Ծանոթագրություններ ==
Ագբունղար

Ագբունղար, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր բարձրադիր սարահարթի վրա։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Իտալացի աղջկա երգը

«Իտալացի աղջկա երգը» (իտալերեն՝ Canzone della ragazza italiana), հայազգի անվանի գրող և բանաստեղծ Միքայել Նալբանդյանի գրական ստեղծագործությունը, որը գրվել է 1859 թվականին Գերմանիայի Մայնի Ֆրանկֆուրտ քաղաքում՝ հայերեն լեզվով։
Ստեղծագործությունը երկխոսության միջոցով ներկայացնում է ավստրիական կործանարար լծից ազատվելու ուղղությամբ Ջուզեպպե Գարիբալդիի մղած ազգային-ազատագրական պատերազմը։ Բանաստեղծությունը Իտալիայի օրինակով վեր է հանում հայ ժողովրդի առջև ծառացած խնդիրները՝ հորդորելով միահամուռ ուժերով ընդդիմանալ գերությանն ու պայքարել հանուն ազատության և անկախության։
1991 թվականին ԽՍՀՄ-ից Հայաստանի անկախանալուց հետո «Իտալացի աղջկա երգը» ստեղծագործության հիման վրա գրվել է Հայաստանի անկախ Հանրապետության օրհներգը՝ վերանվանվելով «Մեր հայրենիք»։


== Պատմություն ==
«Իտալացի աղջկա երգը» ստեղծագործությունը գրվել է 1859 թվականին Գերմանիայի Մայնի Ֆրանկֆուրտ  քաղաքում՝ Միքայել Նալբանդյանի կողմից։


== Վերլուծություն ==
Միքայել Նալբանդյանի ստեղծագործությունը ներկայացնում է Ավստրիական կայսրության դեմ Իտալիայի մղած ազգային-ազատագրական պատերազմը՝ «քույր-եղբայր» երխոսության տեսքով։ Իտալացի աղջիկը ռազմաճակատ է ուղարկում սիրասուն եղբորը՝ վերջինիս հանձնելով ազատության խորհրդանիշ հանդիսացող եռագույն իտալական դրոշը։ Խոսվում է այն մասին, որ հայրենիքի համար նահատակվելը անմահություն է, ինչպես նաև իտալացի կանանց խիզախության և ազգասիրության մասին։
«Իտալացի աղջկա երգը» կոչ է հայ ժողովրդին։ Միքայել Նալբանդյանը ստեղծագործությունում Իտալիան ընտրել է որպես անկախության համար պայքարող երկրի օրինակ՝ հորդորելով հայերին ևս հետևել այդ օրինակին։


== Ծանոթագրություններ ==
Wake Up Call

«Wake Up Call», Maroon 5-ի երկրորդ ստուդիական ալբոմ It Won't Be Soon Before Long-ի երկրորդ սինգլն է։ Խումբը սինգլը գովազդել էր 2007 թվականի հուլիսի 17-ին, որից հետո այն հայտնվեց համացանցում։ «45th at Night» համերգի ժամանակ խումբը սինգլը կատարեց Eve-ի հետ, իսկ 2007 թվականի աշնանը թողարկվեց հատուկ ռեմիքսը։


== Ստեղծագործությունների ցանկ ==


== Տեսահոլովակ ==
Տեսահոլովակի ռեժիսորը Յունաս Օկերլունդն է։ Նկարահանումները տեղի են ունեցել 2007 թվականի հուլիսի 7-9 ընկած ժամանակահատվածում։ Այն նկարահանվել է NC-17 ռեյտինգով անիրական ֆիլմի տեսքով։ Տեսահոլովակում նկարահանվել է մոդել Քիմ Սմիթը։ 
Համաձայն խմբի գլխավոր կայքից ստացված տեղեկության՝ սինգլի տեսահոլովակը թողարկվել է հուլիսի 31-ին՝ առավոտյան 12։00։ MTV կայքով այն թողարկվեց 2007 թվականի օգոստոսին։ MTV և VH1 կայքերում տեսահոլովակը կրճատված և փոփոխված էր։


== Հորիզոնականներ ==


== Ռեմիքս ==
Մարկ Ռոնսոնը գրեց սինգլի ռեմիքս տարբերակը, որը թողարկվեց 2007 թվականի նոյեմբերի 13ին։ Այս տարբերակում հնչում է Մերի Բլիջի կատարումը։


=== Ստեղծագործությունների ցանկ ===


== Արտաքին հղումներ ==
Wake Up Call — պրեմիերա YouTube-ում
Սինգլի համերգային տարբերակը(չաշխատող հղում)
Maroon 5 - Wake Up Call - Սինգլի բառերը


== Ծանոթագրություններ ==
Մարտահրավեր և պատասխան

Մարտահրավեր և պատասխան (անգլ.՝ Challenge and response), բրիտանացի պատմաբան և փիլիսոփա Առնոլդ Թոյնբիի կողմից քաղաքակրթության զարգացումը կանխորոշող առաջ քաշած օրինաչափություն։ Պատմական իրավիճակը և բնական գործոնները հասարակության առաջ խնդիր են դնում («մարտահրավեր»)։ Հասարակության հետագա զարգացումն կանխորոշվում է խնդրի լուծման տարբերակի ընտրությամբ («պատասխանով»)։
Թոյնբին կարծում է, որ ադեկվատ պատասխանը ոչ միայն խնդիրն է լուծում, այլ նաև հասարակությունը զարգացման մի նոր աստիճան է բարձրացնում։ Եթե հարկավոր պատասխանը չի գտնվում, ապա հասարակությունում անոմալիաներ են առաջանում, որոնց կուտակումն էլ բերում է «ճեղքման», ապա՝ անկման։
Մարտահրավերների ադեկվատ պատասխանի մշակումը «ստեղծագործական փոքրամասնության» սոցիալական գործառույթն է, որը ոչ թե միայն առաջ է քաշում և իրականացնում գաղափարները, այլ նաև իր հետևից տանում է մնացածներին։
Թոյնբիի համար կարևոր է ցույց տալ, որ պատասխանների տարբերակների ընտրություն ազատ է, որ պատմությունը չունի կանխորոշվածություն։ Մյուս կողմից, Թոյնբին գովաբանում է համաշխարհային կրոնները և պնդում, որ պատմությունը աստվածային ստեղծագործական ուժն է շարժման մեջ։


== Մարտահրավերների տարբերակները ==
Թոյնբին քաղաքակրթության մարտահրավերների մի քանի տարբերակներ է առանձնացնում.

խիստ կլիմայի մարտահրավեր (եգիպտական, շումերական, չինական, մայանական, անդյան քաղաքակրթություններ),
նոր տարածքների մարտահրավեր (մինոյյան քաղաքակրթություն),
հարևան հասարակություններից հանկարծական հարվածների մարտահրավեր (հելլենական քաղաքակրթություն),
մշտական արտաքին ճնշման մարտահրավեր (ռուսական ուղղափառ, արևմտյան քաղաքակրթություններ),
սահմանափակման մարտահրավեր, երբ հասարակությունը կորցնելով որևէ կենսապես կարևոր մի բան, ուղղում է իր էներգիան փոխլրացնող հատկանիշների վրա։Թոյնբին եզրակացնում է, որ բարենպաստ պայմանները չեն նպաստում քաղաքակրթության ստեղծմանն ու զարգացմանը, քանի որ թույլ խթան են տալիս՝ «որքան ուժեղ է մարտահրավերը, այդքան ուժեղ է խթանը»։ Սակայն ևթև մարտահրավերը չափից շատ խիստ, այն դառնում է չափազանց և ոչ էֆեկտիվ խթան։


== Հաջող պատասխանների օրինակներ ==
Որպես օրինակ Թոյնբին դիտարկում է մի շարք քաղաքակրթությունների առաջացումը.

եգիպտական քաղաքակրթությունը առաջացել է որպես աֆրասիական տարածքների հողերի չորացման ռեակցիա։ Այդ քաղաքակրթության հիմքը դրածների պատասխանը երկակի էր՝ նրան տեղափոխվել են Նեղոս հովիտը և փոխել կենսակերպը։ Նրան եկել են մահաշունչ ճահճոտ տարածքներ և իրենց դինամիկ ակտով դրանք բարեբեր հողերի են վերածել։
չինական քաղաքակրթությունը առաջացել է անապատում որպես ճահճացման և ջրհեղեղի պատասխան, որը հետագայում լրացվել է ցրտով զգալի սեզոնային կլիմայական փոփոխությունների պատճառով։
մայանական քաղաքակրթությունը դարձել է արևադարձային անտառի մարտահրավերի պատասխանը։
մինոյան քաղաքակրթությունը՝ որպես ծովի մարտահրավերի պատասխան։


== Տես նաև ==
Պատմության հետազոտություն
Ադամ Հիքս

Ադամ Փոլ Նիլսոն Հիքս (անգլ.՝ Adam Paul Neilson Hicks, նոյեմբերի 28, 1992(1992-11-28), Լաս Վեգաս, Նևադա, ԱՄՆ), ամերիկացի դերասան, երգիչ, ռեփեր և պարող։ Կինոյում սկսել է նկարահանվել 2002 թվականից։ Նկարահանվել է Դիսնեյի մի շարք հայտնի հեռուստասերիալներում և սիթ-քոմերում։ Հայտնի դերերից մեկը նա կերտել է Տանը միայնակ ֆիլմում։ Հենց Տանը միայնակ ֆիլմը ստիպեց նրան շարունակել իր դերասանական կարիերան։


== Ծանոթագրություններ ==
Անթրոպոցենտրիզմ

Անթրոպոցենտրիզմ (հուն․՝ άνθροπος - մարդ + լատ.՝ centrum - կենտրոն), կրոնա-իդեալիստական պատկերացում], ըստ որի մարդը տիեզերքի կենտրոնն է և նրա վերջնական նպատակը։ 2-րդի հաղթահարման համար մեծ նշանակություն ունեցան գիտության նվաճումները՝ առանձնապես Ն. Կուցեոնիկոսի և Չ. Դարվինի հայտնագործությունները։


== Ծանոթագրություններ ==


== Գրականություն ==
Bertalanffy, General System Theory (1993)։ 239-48
Boddice, Rob (ed), Anthropocentrism: Humans, Animals, Environments (Leiden and Boston, Brill: 2011)
White, Lynn Townsend, Jr, "The Historical Roots of Our Ecologic Crisis", Science, Vol 155 (Number 3767), March 10, 1967, pp 1203–1207
Seigel Michael T. (May 2002)։ Religion, science, and environment (PDF)։ Meeting of the Victorian Medico-Legal Society։ Pacifica: Australian theological studies 16 (1) (Brunswick, Australia: Pacifica Theological Studies Association, published Feb 2003): 67–88։ ISSN 1030-570X։ Արխիվացված է օրիգինալից 2012-03-21-ին։ Վերցված է 2012-07-22 
Chew, Sing C. "Ecology in Command"
Chew, Sing C. "Ecological Futures"
Ժաննա դ'Արկ (այլ կիրառումներ)

Ժաննա դ'Արկ, կարող է վերաբերել՝

Ժաննա դ'Արկ - 1999 թվականին Լյուկ Բեսոնի կողմից նկարահանված պատմական դրամա
Ժաննա դ'Արկ - 1899 թվականին Ժորժ Մելիեսն կողմից նկարահանված կարճամետրաժ ֆիլմ
Ժաննա դ'Արկ - իտալացի ականավոր երգահան Ջուզեպպե Վերդի օպերան
Ժաննա դ'Արկ - Ֆրանսիայի ազգային հերոսուհի, կաթոլիկ եկեղեցու սուրբ, հայտնի նաև Օռլեանի կույս անվամբ
Պեսյանե

Պեսյանե (ռուս.՝ Песьяне), գյուղ Ռուսաստանի Վլադիմիրի մարզի Կիրժաչսկի շրջանի կազմում։
Բնակչությունը 2010 թվականին գրանցված տվյալներով կազմում էր 330 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (22201-22300)

Աստերոիդների ցանկ (22101-22200)  • Աստերոիդների ցանկ  • Աստերոիդների ցանկ (22301-22400)
 Աստերոիդների ցանկ (22101-22200)  • Աստերոիդների ցանկ  • Աստերոիդների ցանկ (22301-22400)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Շեգարսկի շրջան

Շեգարսկի շրջան (ռուս.՝ Шегарский район), մունիցիպալ շրջան Ռուսաստանի Դաշնության Տոմսկի մարզում։
Ստեղծվել է 1936 թվականին։ Վարչական կենտրոնը՝ Մելնիկովո։


== Աշխարհագրություն ==
Շրջանի տարածքի մակերեսը կազմում է 5029,54 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 19906 մարդ։ Բնակչության խտությունը կազմում էր 3,96 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պարխոմովկա (գյուղ, Կրասնոկուտի շրջան)

Անվան այլ կիրառումների համար տե՛ս՝ ՊարխոմովկաՊարխոմովկա (ուկրաիներեն՝ Пархомівка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1688 թվականին։
2001 թվականի տվյալներով Պարխոմովկա գյուղում բնակվում էր 3 679 մարդ։ Բնակավայրը զբաղեցնում է 10716 կմ² տարածք։ Բնակչության խտությունը կազմում էր 343,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաբինա Ազեմա

Սաբինա Ազեմա (ֆր.՝ Sabine Azéma, սեպտեմբերի 20, 1949(1949-09-20)[…], Փարիզի 15-րդ շրջան, Փարիզ), ֆրանսիացի դերասանուհի։


== Վաղ տարիներ ==
Ազեման ծնվել է 1949 թվականի սեպտեմբերի 20-ին Փարիզում, փաստաբանի ընտանիքում։ Ունի երկու քույր։ Արդեն վաղ տարիքում հետաքրքրվել է դերասանական արվեստով և դպրոցական տարիներին հաճախել է սեմինարների Ֆրանսուա Ֆլորիաի մոտ՝ Կառնոյի լիցեյում, ով հետագայում բացել է հայտնի դերասանական ստուդիա՝ Cours Florent անունով։ Իսկ ավելի ուշ օտար (անգլերեն) լեզուն բարելավելու համար կրթություն է ստացել Անգլիայում, որտեղ էլ ծանոթացել է իր ապագա ամուսնու՝ Միշել Լինգլենի հետ։
20 տարեկան հասակում Ֆրանսիա վերադառնալուն պես՝ կրթությունը շարունակել է Բարձրագույն ազգային դրամատիկ արվեստների կոնսերվատորիայում (Conservatoire national supérieur d’art dramatique), որտեղ և ծանոթացել է Ժան Պոլ Բելմոնդոյի և Միշել Բուկի հետ։ 1974 թվականին Ելիսեյան թատրոնում (Théâtre des Champs-Élysées) կայացել է նրա առաջին բեմական դեբյուտը Տորեադորովների վալսում (La Valse des toréadors) Ժանա Անույաի և Լուի դե Ֆյունեսի ստեղծագործության հիման վրա։ Մինչ 80-ական թվականները նա առավելապես հայտնի էր որպես թատրոնի դերասանուհի։


== Նորամուտը ֆիլմում ==
27-ամյա Ազեմայի համար նորամուտը եղավ Ժորժ Լոտների «Էլ տեղ չկա գնալու» (ֆր.՝ On aura tout vu) ֆիլմում երկրորդական դեր ստանալ, որտեղ նա խաղում է Պիեռ Ռիշարի և Միու Միուի հետ միասին։ Հաջորդ տարի փոքրիկ դեր է ստանում «Ժանեկագործուհի» (ֆր.՝ La Dentellière) դրամատիկ ֆիմում։
Հաջորդ մի քանի տարին նա խաղացել է հեռուստատեսությունում, ապա ռեժիսոր Ալեն Ռենեն նրան հրավիրեց նկարահանվել «Կյանքը վեպ է» (La Vie Est Un Roman) ֆիլմում, որում նա ստանձնեց երկրորդական դեր, որի համար նա առաջադրվել է Ֆրանսիայում գլխավոր կինեմատոգրաֆիական մրցանակի՝ «Սեզար»-ի համար։


== Հայտնի դերեր ==
Սաբինա Ազեման ստացել է «Սեզար» Բերտրան Տավեռնիեի «Կիրակին գյուղում» (ֆր.՝ Un dimanche à la campagne) ֆիլմի համար, ապա նկարահանվել է ամուսնու՝ Ալենե Ռենի ֆիլմերում, այդ թվում՝ «Մելոդրամա» (1987) (երկրորդ «Սեզարը» լավագույն կանացի դեր համար), «Ծխել/չծխել» (1992), «Միայն ոչ շուրթերին» (2003) և «Վայրի խոտեր» (2009) ֆիլմերում։


== Փաստեր ==
1998 թվականից մինչև 2014 թվականը ամուսնացած է եղել հայտնի ռեժիսոր Ալեն Ռենեի հետ՝ մինչ նրա մահը՝ 2014 թվականի մարտի 1-ը։
2015 թվականին գլխավորել է ժուրիի կազմը՝ «Ոսկյա տեսախցիկ» կինոփառատոնի ժամանակ։


== Ֆիլմեր ==


== Ծանոթագրություններ ==
Սաիկա (գյուղ, Միսսո շրջան)

Անվան այլ կիրառումների համար տե՛ս՝ ՍաիկաՍաիկա (էստ․՝ Saika), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մեծ Յազովեց

Մեծ Յազովեց, գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պիզմա գետի ձախ ափին՝ 38 կմ հեռավորության վրա։ Գետի երկարությունը կազմում է 21 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա գետն է, գետի ենթաավազանը՝ Պեչորայի վտակների ավազանն է, գետի գետային ավազանը՝ Պեչորան է։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝։

Ջրային օբյեկտի կոդը հանրային գրանցմամբ — 03050300212103000078748
Կոդը ըստ հիդրոլոգիական հետազոտության (ՌԴ) — 103007874
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==


== Արտաքին հղումներ ==
Օրիթ Նոկեդ

Օրիթ Նոկեդ (եբրայերեն՝ אורית נוקד‎, հոկտեմբերի 25, 1952(1952-10-25), Երուսաղեմ), իսրայելցի քաղաքական գործիչ, Քնեսեթի պատգամավոր Ացմաուտ («Անկախություն») և Իսրայելի լեյբորիստական կուսակցություններից, Իսրայելի գյուղատնտեսության նախարար (2011-2013):


== Կենսագրություն ==
Օրիթ Նոկեդը ծնվել է 1952 թվականին, Երուսաղեմում: Իրավագիտություն է ուսանել Երուսաղեմի հրեական համալսարանում: 1986 թվականին դարձել է Կիբուց շարժման իրավական խորհրդատու և պաշտոնավարել մինչև 1992 թվական: 1996-2002 թվականներին եղել է շարժման իրավական բաժնի ղեկավար: Անդամակցել է Հրեական ազգային հիմնադրամի վարչությանը, Գյուղատնտեսական ասոցիացիայի քարտուղարությանը, Շրջակա միջավայրի ազգային խորհրդի և Իսրայելի հողերի կառավարման խորհրդի անդամ:
1999 թվականի ընտրություններում Նոկեդը Մեկ Իսրայել դաշինքի ցանկում ընդրկվել է Իսրայելի լեյբորիստական կուսակցություններից: Չնայած կուսակցական մրցարշավում նա չստացավ Քնեսեթին համար անհրաժեշտ անցողիկ շեմը, 2002 թվականի օգոստոսին նա Քնեսեթի կազմում ընդգրկվեց՝ փոխարինելով Իսրայելի արտաքին գործերի նախարար Շլոմո Բեն-Ամիին: 2003 թվականի ընտրություններում Նոկեդը պահպանեց իր տեղը և կարճ ժամանակ եղավ փոխվարչապետ` Շիմոն Պերեսի հովանու ներքո 2005 թվականի հունվար-նոյեմբեր ամիսներին: 2006 թվականի ընտրությունների նախաշեմին նա Լեյբորիստական կուսակցության ցուցակում զբաղեցրեց 17-րդ տեղը: Կուսակցությունը ստացավ 19 տեղ,  և Նոկեդը դարձավ ֆինասական կոմիտեի անդամ:
2009 թվականի ընտրություններում Օրիթ Նոկեդը պահպանել է իր տեղն Լեյբորիստների ցուցակում: 2009-2011 թվականներին եղել է Արդյունաբերության, առևտրի և աշխատանքի նախարարի տեղակալ: 2011 թվականի հունվարին եղել է Քնեսեթի հինգ ՄԿ-անդամներից մեկը, որից հետո դուրս է եկել կուսակցությունից՝ Անկախություն կուսակցությունը ստեղծելու համար և նշանակվել է Գյուղատնտեսության և գյուղական զարգացման նախարար: Պաշտոնը կորցրել է, երբ 2013 թվականի ընտրություններին կուսակցությունը չմրցակցեց ընտրություններում:
Ամուսնացած է, ունի երեք երեխա:


== Ծանոթագրություններ ==